Dawson’s Creek

Dawson's Creek er en amerikansk dramaserie for ungdom som gikk på WB Television Network fra 1998 til 2003. Serien handlet om fire venner i tenårene som bodde i en småby i Massachusetts.

Skaper av serien er Kevin Williamson, og serien er filmet i Wilmington og Durham i Nord-Carolina. Det var den første serien som prøvde å ta opp tråden etter suksess-serien Beverly Hills 90210.

Serien er fremfor alt rettet mot tenåringer og baserer seg rundt fire venner, Dawson (James Van Der Beek), Joey (Katie Holmes), Pacey (Joshua Jackson) og Jen (Michelle Williams), som går på high school og som bor i den oppdiktede småbyen Capeside i Massachusetts. De hjelper hverandre gjennom den harde hverdagen, gjennom tykt og tynt, godt og vondt. Vi følger dem også i mange år etter at de har sluttet på high school, hvor de forfølger drømmene sine. Serien tar blant annet for seg temaer som deres første kjærlighet, dødsfall, homofobi, mental helse og skilsmisse.

TV 3 var den første norske kanalen som hadde rettigheter og sendte serien mens den ble laget, men Viasat 4, TVNorge og TV 2 har alle sendt serien i ettertid.

 Handlingsreferat 
 Sesong 1 
Den første sesongen dekker en kjærlighetstrekant som oppstår mellom Dawson, Joey og Jen. Enkelte episoder inneholdt hyllest til filmer som The Breakfast Club, eller refererte til Kevin Williamsons arbeid med Scream. Jens grunner for å flytte til Capeside fra New York City blir også avslørt. Pacey har som mål å miste jomfrudommen, og prøver å forføre en ny lærer ved Capeside High School. Dawson må takle at hans mor Gail har innledet en affære.

 Sesong 2 
Den andre sesongen finner sted i løpet av karakterenes andre halvdel av deres andre år ved skolen. Tvilling-søsknene Andie og Jack McPhee flytter til Capeside, og blir studenter ved den samme skolen. Andie blir romantisk involvert med Pacey, men Andie sliter også med psykiske lidelser. Jack er homofil, men dette fører ham i problemer med homofobiske klassekamerater og en intolerant far. Jen blir venn med Abby Morgan, som sliter med hennes egne problemer. Dawson må håndtere skilsmissen til foreldrene hennes, Mitch og Gail.

 Sesong 3 
I løpet av den tredje sesongen utvikler det seg et blomstrende romanse mellom Joey og Pacey. Men Dawson oppdager at de to vennene hans har blitt kjærester bak ryggen hans, og han blir oppgitt og irritert. Dawson og Pacey begynner etter hvert å konkurrere om Joeys kjærlighet. Jen vekker imidlertid interessen til fotballspilleren Henry Parker, selv om Jen til å begynne med mener at Henry er alt for umoden.

 Sesong 4 
Den fjerde sesongen finner sted under karakterenes siste år på videregående, og en viktig historie tar for seg Joey og Paceys oppturer og nedturer som kjærester og forholdet deres blir testet - blant annet når det kommer til hva slags planer de har for tiden etter videregående. Andie dør nesten i en ulykke, når hun tar ecstasy som var i Jens besittelse. Denne hendelsen ødelegger Jens vennskap med Jack. Dawson begynner å gå på stevnemøter med Gretchen, Paceys eldre søster som har flyttet tilbake til Capeside.

 Sesong 5 
Den femte sesongen følger de fleste karakterene som forlater Capeside, for å begynne nye liv i storbyer. I Los Angeles går Dawson på film-skole. I Boston studerer Joey, Jack og Jen ved college. Pacey går inn i restaurant-bransjen. Jack er nå åpent homofil og har et forhold til Toby, men forholdet deres er ikke uten problemer. Joey sliter med å tilpasse seg tilværelsen som student ved et universitet, og forelsker seg i engelsk-professoren sin.

 Sesong 6 
I den sjette og siste sesongen flytter Dawson til Boston, og begynner å arbeide med et film-prosjekt. Jen må takle foreldrenes nært forestående skilsmisse, og Jack blir utsatt for seksuell trakassering fra en professor. Pacey arbeider som kokk ved en restaurant i Boston. De aller siste episodene ble lagt til 2008, hvor alle karakterene blir gjenforent i Capeside for å delta i et bryllup.

 Hovedkarakterer 
Skuespiller RolleJames Van Der Beek  Dawson LeeryKatie Holmes  Josephine «Joey» Potter  Michelle Williams  Jennifer «Jen» LindleyJoshua Jackson  Pacey WitterKerr Smith  Jack McPheeMeredith Monroe  Andie McPheeBusy Philipps  Audrey LiddellMary-Margaret Humes  Gail LeeryJohn Wesley Shipp Mitch LeeryMary Beth Peil  Evelyn 'Grams' RyanNina Repeta  Bessie Potter

 Diverse gjesteskuespillere 
 Dylan Neal - Doug Witter
 Sasha Alexander - Gretchen Witter
 Mark Matkevich - Drue Valentine
 Oliver Hudson -  Eddie Doling
 Michael Pitt - Henry Parker
 Monica Keena -  Abby Morgan
 Hal Ozsan -  Todd Carr
 Chad Michael Murray - Charlie Todd
 Jensen Ackles - C.J.
 Megan Gray - Emma Jones
 Ken Marino -  Professor David Wilder
 Obi Ndefo -  Bodie Wells
 Leann Hunley - Tamara Jacobs
 Bianca Kajlich - Natasha Kelly
 Lourdes Benedicto - Karen Torres
 David Dukes - Joseph McPhee
 Gareth Williams - Mike Potter
 Jason Behr - Chris Wolfe
 Mika Boorem - Harley Hetson
 Scott Foley - Cliff Elliot
 Adam Kaufman - Ethan
 Rachael Leigh Cook - Devon
 Caroline Kava - Mrs. McPhee
 Colin Fickes - Kenny Reilling
 Carly Schroeder - Molly Sey

Referanser

 Eksterne lenker 



Kategori:Ungdomsserier fra USA
Kategori:Dramaserier fra USA
Kategori:Romantiske TV-serier fra USA
Kategori:TV-produksjoner på The WB
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene